**Стварање Југославије**

Идеја о заједничкој држави Јужних Словена развијала се још у 19.веку, али је историјски тренутак за њено остварење дошао тек пред крај Првог светског рата.

Српска влада и Народна скупштина усвојили су 7.децембра 1914.године Нишку декларацију. У овом документу се као ратни циљ истиче борба за ослобођење и уједињење Срба, Хрвата и Словенаца.

На остварењу југословенског уједињења радили су српска влада и Југословенски одбор. Југословенски одбор основан је 1915.а чинили су га представници јужнословенских народа који су живели у Аустроугарској.

Српска влада и Југословенски одбор усвојили су 1917. **Крфску декларацију**. Крфском декларацијом је предвиђено да будућа југословенска држава буде уставна, демократска, парламентарна монархија са династијом Карађорђевића на челу.

Основа за југословенско уједињење било је схватање о троименом народу, тј.да Срби, Хрвати и Словенци имају заједничко порекло.

1.децембра 1918. регент Александар Карађорђевић је у Београду прогласио југословенско уједињење и стварање нове државе- Краљевине Срба, Хрвата и Словенаца.

Октобра 1929.године име државе промењено је у Краљевина Југославија.